b"\n_START_ARTICLE_\nGuennol-l\xc3\xb8vinnen\n_START_PARAGRAPH_\nGuennol-l\xc3\xb8vinnen er en 8,26 centimeter stor proto-elamittisk kalksteinsstatuett, fra ca 3000 f.Kr._NEWLINE_Stykket ble utgravd omkring \xc3\xa5r 1930 n\xc3\xa6r Bagdad, muligens i Susa-tempelet i Tell Agreb. Dette er spesielt,. ettersom b\xc3\xa5de proto-elamittene og elamittene snarere h\xc3\xb8rte hjemme et godt stykke lenger mot \xc3\xb8st, i det som i dag er s\xc3\xb8rvestre del av Iran._NEWLINE_Statuettens navn er i dobbelt forstand misvisende. Guennol er ikke funnstedet, men den walisiske oversettelse av navnet Martin - figuren tilh\xc3\xb8rte nemlig i en lang tid samleren Alastair Bradley Martin. Det fremstilte fabelvesenet er heller ikke noen l\xc3\xb8ve, men en slags demon med kvinnelig l\xc3\xb8vehode._NEWLINE_Alastair Bradley Martin var i besittelse av statuetten siden 1948. Den ble utstilt i Brooklyn Museum. I 2007 ble den solgt p\xc3\xa5 en Sotheby's-auksjon i New York for 57 millioner dollar, til en anonym kj\xc3\xb8per. Den var dermed den da mest kostbare antikvitet i verden."